17/12/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Promoción Económica
Convocatoria de programas dirixidos a concellos e outras entidades locais para actividades e investimentos de promoción económica durante o ano 2013

CONVOCATORIA DE PROGRAMAS DIRIXIDOS A CONCELLOS E OUTRAS ENTIDADES LOCAIS PARA ACTIVIDADES E INVESTIMENTOS DE PROMOCIÓN ECONÓMICA DURANTE O ANO 2013.1.–FINALIDADE E OBXECTO. A Deputación da Coruña quere pola presente convocatoria apoiar ós concellos e entidades locais na realización de actividades, na construción ou mellora de infraestruturas e na dotación de equipamentos, nas programacións que desenvolvan en materia de promoción económica e, deste xeito, contribuir para que acaden os obxectivos que lles son propios, e fomentar a participación da ciudadanía en cada ámbito de actuacion, contribuindo deste xeito a impulsar a democratización da sociedade. A presente convocatoria márcase obxectivos de carácter xeral como a mellora da xestión e organización de actividades e equipamentos mediante a concesión de subvencións. Son prioritarias nesta convocatoria as accións tendentes a impulsar o desenvolvemento económico e o fomento do emprego, a execución de obras ou equipamentos de interese xeral no ámbito parroquial, municipal ou comarcal como poden ser saneamento, abastescemento de auga, camiños, iluminación pública e outros de similar natureza, a promoción turística, o apoio ao comercio, estimulando liñas de comercializacion dos nosos productos de calidade que permitan a penetración no mercado, mediante axudas á loxística e distribución, e o apoio a congresos, xornadas e seminarios relacionados coa promoción económica da provincia. Consonte co anterior e de conformidade co disposto na Lei 7/1985, de bases de réxime local, Regulamento de servizos das corporacións locais e na Lei 5/1997, de administración local de Galicia, e con cargo ao presuposto da Deputación para 2013, convócanse, para o período que vai comprendido entre o 1 de xaneiro e o 31 de decembro de 2013, as subvencións que seguidamente se detallan: Non poderán ser obxecto de axuda na presente convocatoria as actividades ou investimentos subvencionados, no mesmo exercicio, a través doutras convocatorias de subvencións ou de plans provinciais da Deputación. Tampouco serán subvencionables as actividades viaxes de ocio e as festas, agás as declaradas de recoñecido interés turístico que estimulen as liñas de comercialización dos nosos produtos de calidade no mercado. SOLICITANTES. Poderán optar aos programas contidos na presente convocatoria tódolos concellos e outras entidades locais da provincia. Os concellos e as entidades locais poderán presentar un total de dúas solicitudes nos programas de subvencións, unha para actividade e outra para infraestrutura e equipamento. Os concellos solicitantes teñen que estar ó dia nas súas obrigas tributarias e coa Seguridade Social; así mesmo, deberán estar ó corrente das súas obrigas fiscais coa Deputación da Coruña. No suposto de adquisición, construción, rehabilitación e mellora de bens inventariables, fíxase un período de destino dos bens para o fin concreto para o que se concedeu a subvención que será dun mínimo de cinco anos.3.–CONDICIÓNS.3.1. A concesión das subvencións realizarase en réxime de concorrencia competitiva.3.2. Os importes máximos das subvencións son os seguintes: Subvencións para actividades de promoción económica e para infraestrutura e equipamento de promoción económica: 65.000 € en total, polo dous programas. A contía das subvencións poderá acada-lo 100% do presuposto calculado de gastos.4.–DOCUMENTACIÓN. As solicitudes formularanse de xeito telemático na páxina web da Deputación: www.dicoruna.es.No caso das entidades locais, as solicitudes presentaranse nunha petición única cursada polo seu representante legal, ou ben pola persoa designada para este efecto como representante dela. Achegarase a seguinte documentación: A.–Certificación do acordo de solicitude da subvención. B.–Declaración de estar ao corrente das obrigas tributarias e coa Seguridade Social, e nas súas obrigas coa Deputación. C.–Autorización para que a Deputación poda obter as certificacións da Axencia Estatal da Administración Tributaria e da Tesourería da Seguridade Social nas que se acredite que o concello ou a entidade local está ó corrente nas súas obrigas tributarias e coa Seguridade Social no momento de recoñecer as obrigas e ordenar os pagamentos das subvencións. No caso de non dar esta autorización, o concello ou a entidade local deberá presentar as acreditacións con anterioridade o pago. D.–Certificación acreditativa de ter elaboradas, rendidas e aprobadas as liquidacións s/ou contas do exercicio vencido correspondente ( 2011). E.–Memoria explicativa da actividade ou investimento que se vai realizar, que fará mención ás persoas beneficiadas directa ou indirectamente pola axuda e ó calendario fixado. F.–Importe da subvención solicitada e declaración doutras subvencións solicitadas para a mesma finalidade. G.–Correo electrónico para comunicacións de trámite e completar documentación. H.–Presuposto calculado dos gastos e financiamento previsto. No caso de realización de obras: memoria aproximada ou proxecto de técnico competente. I.–Acreditacion, en caso de realizacion de obras ou investimentos, da titularidade da propiedade ou dereito real que ostente sobre o ben inmoble. J.–Acompañarase así mesmo, o compromiso da entidade respecto do seguinte: • No suposto de realización de obras, compromiso de solicitar autorizacións correspondentes á inversión. • A facer constar, en todo tipo de información que realice no desenvolvemento da actividade subvencionada, a colaboración prestada pola Deputación Provincial da Coruña. • Solicitar, polo menos, tres ofertas de distintos proveedores no caso de que o gasto sexa superior a 50.000 € para realizar obras, ou superior a 18.000 € para a adquisición de equipamento ou prestación de servizos, nos termos do artígo 31.3 da Lei 38/2003, xeral de subvencións. A documentación que se entregue en fotocopia ha de vir compulsada. O defecto, erro ou ausencia na presentación da documentación á que se refire esta base 4 deberá ser correxido no prazo de dez días dende a recepción do requerimento.5.–LUGAR E PRAZO DE PRESENTACIÓN DE SOLICITUDES. As solicitudes presentaranse de xeito telemático, a través da páxina web da Deputación da Coruña; www.dicoruna.es. A presentación telemática producirá plenos efectos xurídicos, sempre que a solicitude sexa enviada dentro do prazo establecido. Para presentar a solicitude de xeito telemático será imprescindible que dispoñan de sinatura electrónica * A persoa designada como representante, para o envío da solicitude ao rexistro telemátivo. * O secretario e o alcalde para asinar a documentación achegada.5.1.–O prazo de presentación de solicitudes iniciarase o día 15 de xaneiro de 2013 e rematará as 00.00 do día 16 de febreiro de 2013. No obstante o anterior, ao longo do exercicio presupostario poderán presentarse solicitudes que, por circunstancias novas ou por causas imprevisibles e excepcionais, non puideran presentarse no prazo sinalado no parágrafo anterior; esta circunstancia deberá motivarse adecuadamente, e o importe total das concesións por cada partida presupostaria non poderá superar o 10% do importe total da consignación desta. Estas peticións tramitanse de acordo coas presentes bases, agás no cumprimento do prazo.6.–RESOLUCIÓN DOS PROGRAMAS. A concesión das subvencións realizarase, mediante un réxime de concorrencia competitiva, por resolución da Presidencia, a proposta motivada da comisión avaliadora e requerirá informe do Servizo de Fomento, no que se reflicta que da información que consta no seu poder, derívase que os beneficiarios cumplen todos os requisitos necesarios para acceder ás subvencións. A comisión avaliadora estará composta polos seguintes membros: Presidente: deputado-presidente da Comisión de Promoción Económica, Emprego e Turismo. Vocais: tres deputados/as designados/as polo presidente da Deputación. Na comisión actuará como secretario/a, sen voto, un funcionario do Servizo de Fomento.6.1.–Valoración das solicitudes. A selección das peticións e a contía das subvencións determinarase unha vez consideradas as actividades e investimentos que se van realizar, ponderando as seguintes circunstancias: • Ámbito territorial das actividades ou investimentos, no que se valorará o seu carácter supramunicipal e a coordinación entre os concellos: ata 15 puntos. • Número de beneficiados directa ou indirectamente polas actividades ou investimentos: ata 10 puntos. • Coeficiente de financiamento derivado da solicitude: ata 30 puntos. • Adecuación das actividades ou investimentos que se van realizar ó interese provincial: 30 puntos. • O esforzo fiscal: ata 5 puntos; para a ponderación desta circunstancia utilizarase a mesma información que a utilizada no POS 2013. • Emprego da lingua galega nas actividades para as que se solicita axuda: ata 5 puntos. • Acreditación de ter elaboradas, rendidas e aprobadas as liquidacións e /ou contas do exercicio vencido correspondente (2011): ata 5 puntos.6.2.–Notificación e publicidade da resolución. A resolución de concesión deberase notificar expresamente a tódolos solicitantes de forma fidedigna. As subvencións concedidas publicaranse no Boletín Oficial da Provincia, no primeiro e terceiro trimestre do ano, con relación ás subvencións concedidas no semestre inmediato anterior. Contra o rexeitamento expreso ou presunto das solicitudes presentadas poderán formularse os recursos que procedan.6.3.–Reformulación de solicitudes. De acordo co establecido no art.27 da Ley Xeral de Subvencións e no 61 do su regulamento, a reformulación de solicitudes realizarase de forma automática, de xeito que, se o importe da subvención é inferior ó solicitado polo beneficiario o presuposto subvencionado que deberá ser xustificado posteriormente será o da subvención concedida.6.4.–Modificación de concepto. Unha vez notificada a resolución de concesión, despois de solicitude razoada do beneficiario da subvención, poderá autorizarse a reformulación da solicitude inicial, mediante o cambio de conceptos concretos que se detallan na memoria ou presuposto da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da presidencia, despois da proposta previa da comisión avaliadora que deberá ter en conta as seguintes circunstancias: * Se o presuposto da nova actividade ou investimento é superior ou igual ó presuposto subvencionado inicial, manteranse as mesmas condicións da subvención concedida: coeficiente de financiamento, importe da subvención e presuposto subvencionado. * Se o presuposto da nova actividade ou investimento é inferior ó presuposto subvencionado inicial, a comisión avaliadora, logo do informe previo do Servizo de Fomento, deberá determinar o novo coeficiente de financiamento, o novo importe da subvención e o novo presuposto subvencionado, que serán inferiores ós inicialmente establecidos.7.–PAGAMENTO E XUSTIFICACIÓN.7.1.–Pagamento. As subvencións aboaranse despois da concesión e terán o carácter de anticipo prepagable a xustificar. No caso de actividades, aboarase anticipadamente o 50 % da subvención; o restante 50% aboarase no momento da xustificación. No caso de investimento, aboarase o 40 % da subvención, logo de ter presentada a documentación xustificativa da adxudicación definitiva do contrato de obras ou suministros; o restante 60% aboarase unha vez xustifiquen e acrediten a recepción da obra, base 56.ª, 2º B, das de execución do presuposto para o 2012. Para o cobro da subvención as entidades locais beneficiarias deberán estar ó corrente das súas obrigas tributarias, coa Seguridade Social e coa Deputación da Coruña. A Deputación comprobará que o concello non ten pendente de xustificación ningunha cantidade anticipada para a mesma finalidade, na que transcorrese o prazo para xustificar, sen que achegara a documentación xustificativa.7.2.–Prazo de xustificación. O prazo para a xustificación das subvencións rematará o día 31 de maio de 2014. Este prazo poderá ser ampliado ata o 31 de xullo, como máximo; esa ampliación podrá ser realizada por solicitude do interesado, realizada antes do 30 de abril de 2014, ou a proposta razoada da unidade xestora.7.3.–Condicións da xustificación.7.3.1.–O presuposto subvencionado, que será o que se teña que xustificar, será o importe da subvención aboada. No caso de ter outras subvencións para o mesmo obxecto, o presuposto subvencionado será a suma das subvencións.7.3.2.–O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade que desenvolverá o beneficiario.7.3.3.–Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución de concesión.7.3.4.–A entidade local deberá someterse ós procedementos de control ou auditoría que se realicen pola Intervención Provincial, polos seus propios medios ou a través de empresas colaboradoras, e tamén, na condición de contandante, ós procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo nacional ou europeo. E como resultado de ditos procedementos, poderá esixirse responsabilidade administrativa, consonte, ao previsto na Lei 38/2003, xeral de subvencións, e no seu caso responsabilidade penal, de conformidade co Código Penal.7.4.–Documentación xustificativa. Para a xustificación das subvencións os beneficiarios deberán presentar a seguinte documentación: a) Unha memoria da actuación xustificativa do cumprimento das condicións impostas na concesión da subvención con indicación das actividades realizadas e dos resultados obtidos, debidamente asinada en todas as follas, con identificación do cargo, nome e apelidos da persoa que asina. No caso de subvencións que teñan por finalidade a realización de proxectos que xeren gastos de investimento a memoria deberá reflectir expresamente os seguintes termos: obtención de licenzas preceptivas, e cumprimento de normas contractuais. No suposto de suministro de bens de equipo ou de prestación de servizos por empresas de consultoría ou de asistencia técnica, se o gasto subvencionable supera a contía de 18.000 € e no caso de obras si o gasto e superior a 50.000 €, deberá acreditar á solicitude de tres presupostos establecidos no art.31.3 da Lei 38/2003, do 17 de novembro, xeral de subvencións. b) Unha certificación expedida polo Interventor ou polo Secretario do concello ou entidade local, da relación clasificada de pagos realizados, con identificación dos acreedores (nome, apelidos e NIF/CIF ), dos conceptos de gasto e dos documentos (número de factura ou documento equivalente, importe, data da emisión e, no seu caso, data e medio de pago. – Admitiranse xustificantes que se correspondan coas actividades realizadas entre o 1 de xaneiro de 2013 e o 31 de maio de 2014, ou no caso de prórroga, ata o 31 de xullo de 2014 (data límite de presentación de xustificantes). No caso de programas ou proxectos subvencionados en anos sucesivos, presentarase declaración de que os xustificantes que se presentan son distintos dos xa presentados en exercicios anteriores. – De xustificarse gastos de persoal, por cada traballador/a e mes, indicarase a data, o importe bruto da nómina e o importe da seguridade social con carrgo á empresa. c) Unha relación detallada das subvencións ou axudas obtidas doutas Administracións públicas ou entidades privadas para o mesmo obxecto, ou, pola contra, declaración de non ter outras subvencións públicas ou privadas para o mesmo obxecto. d) Acreditación gráfica do cumprimento da obriga de facer constar a colaboración da Deputación en toda a información (impresa, informática ou audiovisual) que se teña feito das actividades ou investimentos subvencionados. e) Unha declaración de non ter pendente de xustificación outra axuda da deputación na que xa finalizara o prazo para a presentación dos xustificantes.7.5.–Tramitación da xustificación. Á vista da documentación xustificativa presentada e despois dos informes da Sección de Promoción Económicas e do Servizo de Fiscalización, o órgano competente valorará o cumprimento das actividades ou investimentos subvencionados e se a documentación é correcta, procederase á xustificación da subvención. No caso de que a documentación xustificativa fose incorrecta ou insuficiente, darase un prazo de dez días para a súa corrección. Para a valoración do cumprimento da finalidade básica da subvención, terase en conta o seguinte: • No caso de que se xustifique gasto polo 100 % do presuposto subvencionado, darase por xustificada a totalidade da subvención. • No caso de que se xustifique gasto inferior ó 100% e, a lo menos do 50% do presuposto subvencionado a xustificar, darase por xustificada a parte proporcional da subvención, requeríndose, se é o caso, o reintegro do importe non xustificado, ao que se engadirán os xuros de mora correspondentes, conforme co art.37 da lei xeral de subvencións. • No caso de que se xustifique gasto inferior ó 50% do presuposto subvencionado a xustificar, non se considerará cumprida a finalidade básica da subvención, polo que non se xustificaría a subvención requiríndose o reintegro do importe aboado. Para o cobro do reintegro e dos xuros poderá utilizarase o sistema de compensación.8.–INCRUMPRIMENTOS E SANCIÓNS. Vencido o prazo de xustificación sinalado na base 7.2 ou, no seu caso, a prórroga sen que o beneficiario presentara a documentación xustificativa, a Sección de Promoción Económica o requerirá para que a presente no prazo improrrogable de quince días. A falta de presentacion da documentación neste prazo suporá a perda da subvención e demáis responsabilidades previstas na Lei xeral de subvencións. A presentación da documentación neste prazo excepcional non eximirá ó beneficiario da sanción que lle corresponda segundo a seguinte gradación: • Retraso na presentación da xustificación ata un mes: sanción do 10% do importe da subvención, co límite de 75 €. • Retraso na presentación da xustificación de un mes ata tres: sanción do 20% do importe da subvención, co límite de 400 €. Retraso na presentación da xustificación de máis de tres meses: sanción do 30% do importe da subvención, co límite de 900 €. Para o cobro da sanción poderá utilizarse o sistema de compensación. Disposición adicional primeira. Con carácter xeral admitiranse fotocopias sempre que veñan compulsadas: – Diante de notario. – Polo Rexistro Xeral da Deputación da Coruña. – Polo secretario do concello ou funcionario habilitado ó efecto. Polo Rexistro doutros organismos públicos, naqueles casos nos que se presenten os documentos a través doutros organismos públicos que estean autorizados a efectos de rexistro. Disposición adicional segunda. Para o non previsto nesta convocatoria, serán de aplicación as normas incluídas nas bases de execución do presuposto xeral da Deputación da Coruña para o exercicio de 2013, na Lei 38/2003, xeral de subvencións, e no seu Regulamento, e na Lei 7/2007, de subvencións de Galicia. Disposición adicional terceira. Aos efectos da salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, do 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro Público de Subvencións. Disposición adicional cuarta.1.–A aprobación da presente convocatoria queda sometida a condición suspensiva da entrada en vigor do presuposto da Deputación do exercicio 2013 no que se conteñan os créditos adecuados e suficientes para atender ás solicitudes que ó amparo daquela se presenten.2.–Consonte co anterior, non se poderá realizar acto ningún que supoña directa ou indirectamente compromiso provincial de trascendencia presupostaria en tanto non se cumpra a condición suspensiva citada no apartado anterior.3.–En ningún caso a presente convocatoria xerará dereito algún a favor dos solicitantes mentres tanto non se dean as condicións presupostarias, procedimentais e xurídicas de aplicación. A Coruña, 13 de decembro de 2012. O PRESIDENTE O SECRETARIO Diego Calvo Pouso José Luis Almau Supervía